หนูไม่ตรวจโรคประจำปีมา การตรวจเชื้อกามโรคอ่านผลออกมาเป็น U/L Non-reactive เเปลว่าอะไรค่ะ หนูเป็นใช่ไหม
สวัสดีครับ เชื้อกามโรค น่าหมายถึง เชื้อซิฟิลิส ซึ่งถือเป็นโรคติดต่อทางเพศสัมพันธ์ชนิดหนึ่ง ซึ่งการตรวจคัดกรองในการตรวจร่างกายประจำปี มักจะใช้การตรวจที่ชื่อว่า VDRL ซึ่งผล Non-reactive แปลว่า ผลเป็นลบ หรือไม่พบหลักฐานการติดเชื้อ (ผลบวกต้องขึ้นว่า reactive ครับ) เพราะฉะนั้น อย่าเพิ่งเป็นกังวลนะครับอย่างไรก็ดี ในผลการตรวจปกติ แพทย์มักจะลงผลเป็นการสรุป ซึ่งอาจเขียนโดยรวมว่าผลปกติครับ แต่หากยังมีข้อสงสัยหลังการตรวจในอนาคต ก็สามารถถามแพทย์ผู้ตรวจโดยตรงได้ครับ